**Zmluva o dielo č. ....**

uzatvorená v zmysle ustanovenia § 536 a nasl. Zákona č. 513/1991 Zb. Obchodný zákonník v platnom znení medzi:

**Objednávateľom:**

obchodné meno: **AGRORIS, s.r.o.**

sídlo: 979 01 Rimavská Sobota, Potravinárska 3694

zápis: OR OS Banská Bystrica, Oddiel: Sro, Vložka číslo: 1968/S

štatutárny zástupca: Ing. Ildiko Hroncová, konateľ

IČO: 31 607 969

DIČ: 2020471057

IČ DPH: SK202047057

banka: VÚB, a.s.

IBAN: SK98 0200 0000 0001 2828 3011

 SK67 0200 0000 0001 2828 2211

(ďalej len „Objednávateľ“)

a

**Zhotoviteľom: vyplní uchádzač**

obchodné meno:

sídlo:

zapis:

štatutárny zástupca:

IČO:

DIČ:

IČ DPH:

Banka:

IBAN:

(ďalej len „Zhotoviteľ“)

**Čl.1 Podklady pre uzavretie zmluvy**

1. Podkladmi pre uzavretie zmluvy sú:
* Cenová ponuka Zhotoviteľa v zmysle názvu Projektu **„Rozšírenie výroby kŕmnych zmesí, AGRORIS, s.r.o.“** ktorá tvorí Prílohu č.1 tejto zmluvy a je jej neoddeliteľnou súčasťou (ďalej ako „**Rozpočet/ocenený Výkaz výmer Zhotoviteľa a Ocenenie technickej špecifikácie technológie**“). Zmenu dodávateľa, resp. výrobcu špecifikovaných zariadení môže Zhotoviteľ vykonať len na základe písomného súhlasu Objednávateľa. V rozsahu záväzku Zhotoviteľa vykonať riadne dielo je v zmysle Cenovej ponuky Zhotoviteľa a podľa tejto zmluvy zahrnuté:
* rozsah dodávok a služieb, ktoré sú predmetom záväzku Zhotoviteľa;
1. Zhotoviteľ vyhlasuje, že sa ešte pred podpisom tejto zmluvy oboznámil so všetkými skutočnosťami a podkladmi potrebnými pre stanovenie predmetu zmluvy a vyhlasuje, že ich považuje za bez vád  za dostatočné pre stanovenie predmetu zmluvy, ceny a pre realizáciu diela špecifikovaného v čl. 2 tejto zmluvy.
2. Zhotoviteľ ďalej vyhlasuje, že disponuje potrebnou technológiou a potrebnými finančnými prostriedkami na riadne a včasné vykonanie diela, riadne zistil a oboznámil sa s podmienkami vykonávania diela, potrebným rozsahom prác, s priestormi pre vykonanie diela a s jeho okolím, získal a riadne preveril všetky potrebné informácie v súvislosti s ním, presvedčil sa o stave a povahe priestorov vykonávania diela, vrátane povrchových a pod povrchových podmienok a prípadného dopadu vykonávania diela na životné prostredie, o rozsahu a povahe prác a technológií, nevyhnutných pre vykonanie diela a prístupových a príjazdových cestách na miesto vykonávania diela.
3. Dielo, vrátane jeho súčastí, bude vyrobené a namontované v súlade s príslušnými zákonmi a všeobecne záväznými právnymi predpismi a technickými normami Slovenskej republiky, ktoré sa na dielo ako také vzťahujú a ktoré zmluvné strany považujú za záväzné, a ktorých dodržiavanie Zhotoviteľ zabezpečí aj voči jeho subdodávateľom a v súlade s rozhodnutiami štátnych úradov Slovenskej republiky.
4. Dielo musí byť vykonané v súlade so zákonmi a predpismi a technologickými a zdravotnými normami platnými v Slovenskej republike, vrátane zákonov a predpisov týkajúcich sa životného prostredia
5. Zhotoviteľ vyhlasuje, že všetkých svojich zamestnancov, prostredníctvom ktorých poskytuje plnenie podľa tejto zmluvy, zamestnáva legálne v súlade s príslušnými právnymi predpismi. Rovnako vyhlasuje, že tretia osoba, prostredníctvom ktorej poskytuje plnenie podľa tejto zmluvy, zamestnáva všetkých svojich zamestnancov podieľajúcich sa na plnení tejto zmluvy legálne v súlade s príslušnými právnymi predpismi. Zhotoviteľ sa zaväzuje najneskôr do podpisu tejto zmluvy, poskytnúť Objednávateľovi relevantné doklady o legálnom zamestnávaní svojich zamestnancov, prostredníctvom ktorých poskytuje plnenie podľa tejto zmluvy; v prípade nových zamestnancov najneskôr do 5 dní pred začatím vykonávania prác v rámci predmetu zmluvy. V prípade nesplnenia povinnosti predložiť doklady o legálnom zamestnávaní v lehote uvedenej v predchádzajúcej vete a/alebo v prípade, ak sa vyhlásenie Zhotoviteľa uvedené v prvej a druhej vete tohto ustanovenia ukáže ako nepravdivé, Objednávateľ si vyhradzuje právo na odstúpenie od tejto zmluvy pre podstatné porušenie zmluvy.  Nárok Objednávateľa na náhradu škody týmto nie je dotknutý. Zhotoviteľ sa zaväzuje do 7 pracovných dní od výzvy Objednávateľa nahradiť Objednávateľovi všetky náklady spojené s uložením pokuty Objednávateľovi za porušenie zákazu prijať službu, ktorú mu poskytuje Zhotoviteľ prostredníctvom fyzickej osoby, ktorú nelegálne zamestnáva a/alebo ktorú nelegálne zamestnáva tretia osoba, prostredníctvom ktorej Zhotoviteľ poskytuje plnenie podľa tejto zmluvy.

**Čl.2 Predmet zmluvy**

1. Predmetom zmluvy je záväzok Zhotoviteľa vykonať pre Objednávateľa riadne a včas dielo tak, ako je špecifikované touto zmluvou, Cenovou ponukou Zhotoviteľa a v ostatných podkladoch zmluvy uvedených v bode 1. čl. 1 tejto zmluvy, poskytnúť ďalšie plnenia uvedené v tejto zmluve o dielo a previesť za podmienok nižšie uvedených na Objednávateľa vlastnícke právo k dielu. Objednávateľ sa zaväzuje pri realizácii diela poskytnúť Zhotoviteľovi v tejto zmluve dohodnutú súčinnosť a  Zhotoviteľovi za riadne a včas vykonané dielo zaplatiť cenu v zmysle čl. 3 zmluvy, a to za podmienok a v termínoch dohodnutých touto zmluvou.
2. Zhotoviteľ sa zaväzuje na vlastné nebezpečenstvo, vlastnú zodpovednosť a vo vlastnom mene k vykonaniu všetkých prác, dodávok a služieb v rámci projektu pod názvom Objednávateľa **„Rozšírenie výroby kŕmnych zmesí, AGRORIS, s.r.o.“,** a to v rozsahu stavebných celkov rozdelených na:
* Rozšírenie výroby kŕmnych zmesí – stavebné práce
* Rozšírenie výroby kŕmnych zmesí - technológie

(ďalej čl. 2 bod 1. až bod 2 spoločne ako „**dielo**“)

1. Dielo sa Zhotoviteľ zaväzuje vykonať pre Objednávateľa v rozsahu podľa príslušnej dokumentácie.
2. Ak dôjde v priebehu realizácie diela k Objednávateľom vyvolanej zmene oproti dokumentácii uvedenej v bode 1. čl. 1 tejto zmluvy predloženej Objednávateľom, zaväzujú sa zmluvné strany uzavrieť písomný dodatok k tejto zmluve, ktorého obsahom bude predmet - rozsah, úprava ceny diela, termín realizácie a úprava ostatných dotknutých ustanovení tejto zmluvy v rozsahu primeranom novovzniknutým skutočnostiam. Požiadavku na uzavretie dodatku predloží Zhotoviteľ do 7 pracovných dní odkedy sa dozvedel o zmene na kontrolnom dni alebo návrhu zmeny, špecifikácie jej obsahu a rozsahu zmeny pred začatím požadovaných zmien, a to predložením zmenového listu Objednávateľovi formou e-mailu. Zhotoviteľ v zmenovom liste pred vykonaním všetkých naviac prác, vykoná ich súpis, ocenenie v dôsledku zmeny a prípadný návrh na zmenu termínu ukončenia diela a takto ich predloží Objednávateľovi na odsúhlasenie. Vzor zmenového listu tvorí prílohu č. 4 tejto zmluvy. Objednávateľ sa zaväzuje vyjadriť k zmenovému listu do 5 pracovných dní odo dňa jeho predloženia Zhotoviteľom. Objednávateľ a Zhotoviteľ budú v dobrej viere rokovať o stanovení ceny aplikovateľnej pre zmenu, pričom jednotkové ceny Zhotoviteľa nesmú byť vyššie ako jednotkové ceny uvedené v Cenovej ponuke Zhotoviteľa. V prípade, ak Cenová ponuka Zhotoviteľa nebude obsahovať jednotkové ceny naviac prác, tieto jednotkové ceny naviac prác nesmú byť vyššie ako obvyklé jednotkové ceny v čase vykonávania zmeny a pre obdobné činnosti, ktoré sú predmetom vykonávanej zmeny a za podmienok obdobných podmienkam tejto zmluvy. Až po písomnom odsúhlasení naviac prác Objednávateľom v zmenovom liste je Zhotoviteľ oprávnený realizovať naviac práce. Úhrada ceny odsúhlasených naviac prác je podmienená uzatvorením písomného dodatku k zmluve. Tým nie je dotknutá povinnosť Zhotoviteľa riadne vykonať naviac práce. V prípade, že Zhotoviteľ vykoná Objednávateľom písomne neodsúhlasené naviac práce a/alebo z dôvodov výlučne na strane Zhotoviteľa nedôjde k uzatvoreniu príslušného dodatku k tejto zmluve, má sa za to že všetky náklady Zhotoviteľa na realizáciu naviac prác budú považované za súčasť pôvodne dohodnutej ceny podľa čl. 3 tejto zmluvy.
3. Zhotoviteľ vyhlasuje, že vykoná dielo riadne a včas, v súlade s podkladmi uvedenými v čl. 1 tejto zmluvy. Dielo bude nové, vykonané v maximálnej možnej kvalite, minimálne však v kvalite zodpovedajúcej platným a doporučeným STN, resp. EN, ktoré sa týmto pre obe strany stanovujú ako záväzné. Zhotoviteľ je povinný dodržiavať podmienky vydaného stavebného povolenia.
4. Technické podmienky sú vymedzené:
* Rozpočtom/ocenený Výkaz výmer Zhotoviteľa a Technická špecifikácia technológie, ktorá tvorí Prílohu č.1 tejto zmluvy
* Platnými STN, resp. EN, ktoré sa na riadne vykonanie diela vzťahujú
1. Záväzok Zhotoviteľa vykonať dielo kompletne, v termíne a funkčné, je splnený písomným prevzatím diela, bez vád a nedorobkov Objednávateľom podľa čl. 8 tejto zmluvy.
2. Zhotoviteľ má právo zabezpečiť dodávky, práce a/alebo služby ako subdodávky s podmienkou, že takéto časti diela budú dodané v rozsahu a kvalite podľa zmluvy a že Zhotoviteľ za ne zostane priamo zodpovedný Objednávateľovi. Zhotoviteľ zodpovedá za unifikáciu technických noriem svojich a technických noriem svojich subdodávateľov s podmienkami platnými u Objednávateľa. Prípadné odchýlky budú písomne odsúhlasené oboma zmluvnými stranami.
3. Zhotoviteľ je povinný Objednávateľovi spolu s fyzickým vyhotovením Diela odovzdať kompletnú, správnu a úplnú dokumentáciu v nasledovnom rozsahu:
* Protokol o kusovej skúške rozvádzača podľa vyhlášky číslo 508/2009 Z. z. MPSVR SR, STN 33 1500 1990, STN 33 2000-4-41 2019, STN 33 2000-6 2018 a STN EN 61439-1 2012 (35 7107)
* Označenie rozvádzača ( CE štítok )
* Plán skutočného vyhotovenia rozvádzača, ktorý zároveň musí byť umiestnený aj priamo v rozvádzači
* Protokol o vykonaných úkonoch podľa legislatívy (revízie/úradné skúšky)
* Protokol o prevedení predvýrobného testovania.

**Čl.3 Cena diela**

1. Zmluvné strany sa dohodli na celkovej cene diela podľa čl. 2 tejto zmluvy v celkovej výške ............................................**€ bez DPH** (slovom: ............................................**EUR** ). Rozsah ceny a jednotlivé položky sú uvedené v Rozpočte/Ocenený Výkaz výmer a v Ocenení technickej špecifikácie technológie Zhotoviteľa. Súčet týchto dvoch cien tvorí celkovú cenu diela bez DPH.
2. Pri fakturácii sa budú uplatňovať podmienky prenosu daňovej povinnosti podľa § 69 ods. 12 písm. j) zákona o DPH pri stavebných prácach.
3. Táto cena je pevná a nemenná a obsahuje všetky náklady nutné pre celkovú realizáciu diela v rozsahu tejto zmluvy a Rozpočtu/Ocenený Výkaz výmer a Ocenenia technickej špecifikácie technológie Zhotoviteľa. Táto cena je zmluvnými stranami považovaná v rozsahu predmetu zmluvy za cenu konečnú.
4. Prípadné nerealizované položky budú z ceny diela odpočítané v rámci fakturácie v ich plnej výške na základe dohody zmluvných strán.

**Čl.4 Platobné podmienky**

1. Zmluvné strany sa dohodli, že cenu diela podľa čl. 3 bodu 1. zmluvy bude Objednávateľ uhrádzať Zhotoviteľovi na základe čiastkových faktúr vystavených Zhotoviteľom na základe Objednávateľom vopred a písomne odsúhlasených protokolov skutočne vykonaných prác a dodávok podľa postupného uskutočnenia ucelených celkov. (ďalej len „**Protokol**“).
2. Zmluvné strany sa dohodli, že podkladom pre vystavenie faktúr je Objednávateľom vopred a písomne odsúhlasený/podpísaný Protokol. Zhotoviteľ predloží Objednávateľovi Protokol vždy do 3. (tretieho) dňa nasledujúceho kalendárneho mesiaca od ukončenia príslušného stavebného, alebo technologického celku. Objednávateľ sa vyjadrí k Protokolu do 3 (troch) pracovných dní odo dňa jeho predloženia Zhotoviteľom. Zhotoviteľ je následne oprávnený fakturovať len položky, ktoré boli Objednávateľom písomne odsúhlasené. Neuznané položky je Zhotoviteľ oprávnený fakturovať až potom, čo budú písomne odsúhlasené zo strany Objednávateľa.
3. Splatnosť faktúr je 30 (tridsať) dní od dňa ich doručenia Objednávateľovi. Faktúra musí obsahovať všetky zákonom predpísané náležitosti. V prípade, ak práce, ktoré sú predmetom plnenia podľa tejto zmluvy majú charakter prác podľa § 69 ods. 12 písm. j) Zákona č. 222/2004 Z. z. o dani z pridanej hodnoty v znení neskorší predpisov, faktúra musí obsahovať aj údaje uvedené v písm. a. až c. tohto ustanovenia a Zhotoviteľ je povinný:
4. vo faktúrach uvádzať v zmysle Zákona č. 222/2004 Z. z. o dani z pridanej hodnoty v znení neskorší predpisov slovnú informáciu „prenesenie daňovej povinnosti“
5. vo faktúrach uvádzať sekciu a divíziu (kód) zaradenia stavebnej činnosti ktoré sú fakturované s prenesením daňovej povinnosti podľa aktuálneho prehľadu činností zatriedených podľa štatistickej klasifikácie produktov podľa činností (CPA)
6. vo faktúrach uvádzať názov prác (služby, činností) podľa zmluvy, resp. objednávky
7. Zhotoviteľ berie na vedomie, že projekt je spolufinancovaný zo štrukturálnych fondov EÚ a ŠR SR a preto sprievodný text faktúry musí obsahovať nasledovné náležitosti:

Názov projektu: **„Rozšírenie výroby kŕmnych zmesí, AGRORIS, s.r.o.“**

Zároveň musí obsahovať text: ***Financované z prostriedkov EPFRV 2014 - 2022****.*

1. Nesprávne vystavenú faktúru má Objednávateľ právo vrátiť Zhotoviteľovi s uvedením konkrétnej výhrady bez zbytočného odkladu, pričom týmto nie je dotknutá zodpovednosť Zhotoviteľa za správne vystavenie faktúry v zmysle Zákona č. 222/2004 Z. z. o daní z pridanej hodnoty. V tomto prípade sa plynutie pôvodnej lehoty splatnosti zastaví, doručením novej (správne vystavenej) faktúry začne plynúť nová lehota splatnosti.
2. Povinnosť Objednávateľa zaplatiť za riadne a včas vykonané dielo cenu diela, resp. jej časť je splnená odpísaním fakturovanej sumy z účtu Objednávateľa v prospech účtu Zhotoviteľa uvedený v záhlaví tejto zmluvy.
3. V prípade, že dôjde k zrušeniu tejto zmluvy z dôvodov na strane Objednávateľa, má právo Zhotoviteľ preukázaný dodaný materiál a preukázané práce vykonané ku dňu zrušenia fakturovať Objednávateľovi vo výške skutočne vykonaných prác a vynaložených nákladov po ich písomnom odsúhlasení Objednávateľom.
4. Zhotoviteľ vyhlasuje, že ku dňu podpisu zmluvy:
* je v ekonomicky dobrej kondícii a nemá vedomosť o tom, že by bol osobou, proti ktorej by bolo vedené exekučné, konkurzné alebo reštrukturalizačné konanie, nevedie žiadny súdny spor, v ktorom by neúspech viedol k záväzku, ktorého splnenie by bolo nemožné alebo by hospodársky destabilizovalo Zhotoviteľa,
* nemá vedomosť o tom, že by bol osobou ohrozenou vstupom do konkurzného alebo reštrukturalizačného konania,
* riadne a včas plní všetky svoje splatné záväzky a nenastali u neho dôvody na zrušenie registrácie podľa § 81 ods. 4 písm. b) druhého bodu Zákona o DPH,
* nie je vedený v zozname platiteľov DPH, u ktorých nastali dôvody na zrušenie registrácie, vedenom Finančným riaditeľstvom Slovenskej republiky,
* účet Zhotoviteľa, ktorý pre obchodné operácie podľa tejto zmluvy uviedol v záhlaví tejto zmluvy je účtom, ktorý je oznámený miestne a funkčne príslušnému správcovi dane.
1. Zhotoviteľ sa zaväzuje zaplatiť zmluvnú pokutu vo výške 30 % z celkovej ceny diela v zmysle tejto zmluvy, ak neoznámi Objednávateľovi v lehote do 10 dní, že nastali skutočnosti, ktoré by sa mohli priamo alebo nepriamo dotknúť obsahu vyhlásenia podľa predchádzajúceho odseku alebo by mohli mať priamy alebo nepriamy vplyv na obsah vyhlásenia v predchádzajúcom odseku. Zaplatením  zmluvnej pokuty nie je dotknutý nárok Objednávateľa na náhradu škody spôsobenej porušením oznamovacej povinnosti Zhotoviteľa. Zmluvná pokuta sa nezapočítava na náhradu škody.

**Čl.5 Miesto a termín plnenia**

1. Zhotoviteľ sa zaväzuje riadne vykonať dielo a odovzdať ho Objednávateľovi bez vád a nedorobkov na Hospodárskom dvore AGRORIS s.r.o. v obci Ožďany, k. ú. Ožďany, okres Rimavská Sobota, a to v nasledovných termínoch:
* Rozšírenie výroby kŕmnych zmesí – stavebné práce a technológia - do 30 týždňov od doručenia písomnej výzvy Objednávateľa na začatie prác

**Čl.6 Súčinnosť Objednávateľa**

1. Objednávateľ sa zaväzuje Zhotoviteľovi poskytnúť pre realizáciu diela podľa čl. 2 tejto zmluvy nasledovnú súčinnosť:
	* 1. zabezpečiť vstupy pracovníkom a vozidlám Zhotoviteľa na stavenisko až do odovzdania Stavebných objektov diela v zmysle čl. 8 tejto zmluvy a skončenia záručnej doby podľa čl. 11 bod 3. zmluvy, a to na náklady Zhotoviteľa;
		2. zabezpečiť prístup na miesto plnenia, a taktiež jeho trvalé sprístupnenie počas celej doby plnenia;
		3. zabezpečiť elektrickú prípojku spĺňajúcu podmienky STN 33 2000-4-41 a v prípade potreby vydať príslušné povolenie na prácu;
		4. odovzdať stavenisko podľa bodu 1. čl. 9 tejto zmluvy v stave spôsobilom pre výkon prác súvisiacich s realizáciou predmetu plnenia.

**Čl.7 Stavebný denník**

1. Zhotoviteľ je povinný viesť stavebný denník ako doklad o priebehu vykonávania diela počas celej realizácie predmetu zmluvy. Do stavebného denníka sa zapisujú všetky skutočnosti rozhodné pre plnenie predmetu tejto zmluvy, predovšetkým údaje o časovom postupe prác a ich akosti. Stavebný denník bude uložený na každom mieste plnenia tak, aby originál bol k dispozícii vždy na stavbe a kópie stavebného denníka boli určené tak, že jedna kópia je pre Objednávateľa a jedna kópia je pre Zhotoviteľa.
2. Stavebný denník bude vedený na každom mieste plnenia:

- Rozšírenie výroby kŕmnych zmesí – stavebné práce a technológia (ďalej ako „**Stavebný denník**“),

(ďalej spoločne „**Stavebný denník**“)

1. Stavebný denník bude vedený odo dňa odovzdania staveniska až do termínu odovzdania a prevzatia projektu diela Objednávateľom, príp. do doby odstránenia vád a nedorobkov. Zhotoviteľ zabezpečí, aby stavebný denník bol pre Objednávateľa prístupný po celú dobu realizácie diela.

**Čl.8 Odovzdanie a prevzatie diela**

1. Záväzok Zhotoviteľa vykonať a dodať dielo je splnený riadnym vykonaním (ukončením) a písomným prevzatím diela ako celku Objednávateľom. Dielo je riadne vykonané najmä, ak bude mať vlastnosti stanovené touto zmluvou, príslušnými právnymi predpismi a technickými normami a projektovou dokumentáciou, ak dielo nebude mať nedostatky alebo vady, ak budú vykonané všetky činnosti, dodávky a práce, ktoré je Zhotoviteľ povinný podľa tejto zmluvy vykonať a dodať, ak bude stavenisko uvedené do stavu podľa príslušnej projektovej dokumentácie, resp. ďalších dojednaní, ak budú odovzdané Objednávateľovi doklady spracované alebo získané Zhotoviteľom, hlavne doklady o predpísaných úspešne vykonaných skúškach a revíziách, vrátane dokumentácie skutočného vyhotovenia diela a ďalšej dokumentácie nevyhnutnej pre prevádzkovanie diela v súlade s platnou legislatívou.
2. Riadne vykonané dielo ako celok Objednávateľ prevezme písomným protokolom o prevzatí, po úspešnom vykonaní a ukončení všetkých zákonom a technickými normami SR, resp. EÚ predpísaných skúšok a v zmysle tejto zmluvy dohodnutých skúšok (ďalej len „skúšky“). Zhotoviteľ sa zaväzuje minimálne dva mesiace pred vykonaním skúšok predložiť Objednávateľovi písomný projekt vykonania skúšok. O priebehu a výsledku odovzdávacieho a preberacieho konania, ktorého súčasťou je úspešné vykonanie dojednaných skúšok, príslušné testy, revízne správy a pod., spíšu zmluvné strany zápis, v závere ktorého Objednávateľ výslovne uvedie, že dielo, resp. jeho časť preberá.
3. V prípade, že počas skúšok dôjde k prerušeniu výroby a/alebo samotných skúšok preukázateľne z dôvodov na strane Objednávateľa, náklady na opakované skúšky znáša Objednávateľ. V prípade, že počas skúšok dôjde k prerušeniu výroby a/alebo samotných skúšok preukázateľne z dôvodov na strane Zhotoviteľa, všetky náklady na opakované skúšky znáša Zhotoviteľ.
4. K prevzatiu diela resp. časti diela vyzve Zhotoviteľ Objednávateľa písomne minimálne 3 kalendárne dni vopred. Preberacie konanie bude začaté bezodkladne a bude ukončené preberacím protokolom, podpísaným oprávnenými zástupcami Objednávateľa a Zhotoviteľa.
5. Protokol spísaný zmluvnými stranami bude obsahovať predovšetkým:
	* 1. zhodnotenie akosti diela;
		2. súpis zistených vád a nedorobkov vrátane postupu a záväzných termínov ich odstránenia. V prípade, ak v protokole nie sú uvedené termíny pre začatie odstraňovania zjavných vád Zhotoviteľom a/alebo pre odstránenie zjavných vád Zhotoviteľom, platia termíny uvedené v bode 7. čl. 11 zmluvy;
		3. dohodu o opatreniach a lehotách;
		4. súpis príloh (zoznam vykonaných skúšok s vyhodnotením jednotlivých skúšok).

**Čl.9 Stavenisko**

1. Objednávateľ protokolárne odovzdá stavenisko Zhotoviteľovi k bezplatnému užívaniu po dobu realizácie stavby, vypratané v nevyhnutnom rozsahu pre výkon rekonštrukcie a schopné užívania za účelom realizácie predmetu plnenia Zhotoviteľa podľa tejto zmluvy. O odovzdaní staveniska bude pri odovzdávaní urobený Zápis o odovzdaní staveniska. Pričom za časti staveniska sa považujú miesta výkonu rozdelené podľa objektov.
2. Pri odovzdaní časti staveniska odovzdá Objednávateľ Zhotoviteľovi odberné miesta pre napojenie el. energie s dostatočnou kapacitou a s príkonom potrebným pre realizáciu diela. Zhotoviteľ si zabezpečí na vlastné náklady staveniskové rozvádzače s elektromerom, príslušnou kabelážou (vrátane predlžovacej).
3. Pokiaľ zo zápisu o odovzdaní a prevzatí časti staveniska vyplynú pre Objednávateľa alebo Zhotoviteľa povinnosti neobsiahnuté v tejto zmluve, zaväzujú sa zmluvné strany splniť ich v lehotách dohodnutých v zápise.
4. Zhotoviteľ sa zaväzuje dodržiavať v priebehu realizácie diela všetky hygienické predpisy, predpisy o požiarnej ochrane a podmienky ochrany životného prostredia a je povinný urobiť opatrenia, aby následkom jeho činnosti (prach, otrasy a pod.) nedošlo ku znehodnoteniu zariadení, stavby alebo skladovaného materiálu.
5. Zhotoviteľ ďalej zabezpečí pravidelnú kontrolu dodržiavania bezpečnostných predpisov v zmysle platnej legislatívy, najmä Nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko v platnom znení a Vyhl. č. 147/2013 Z. z. ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností.
6. Zhotoviteľ je povinný udržiavať na stavenisku poriadok a čistotu, je povinný bezodkladne odstraňovať odpady a nečistoty, ktoré vznikli pri realizácii diela, a to v súlade so zákonom NR SR č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „zákon o odpadoch“) a stavebným zákonom. Zhotoviteľ je povinný bezodkladne odstraňovať všetky znečistenia a poškodenia komunikácií a zelene, ku ktorým dôjde prevádzkou v priebehu realizácie diela, ako to vyplýva z príslušných zákonov.
7. Projektová dokumentácia uvádza množstvo a druhy odpadov. Likvidácia odpadov zabezpečí zhotoviteľ cez spoločnosť , ktorá má oprávnenie na likvidáciu uvedených kategórií odpadu.

V prípade, ak pri vykonávaní prác v rámci predmetu tejto zmluvy, vznikne odpad v súvislosti s vykonávaním prác a činností, ktoré sú predmetom plnenia podľa tejto zmluvy, Zhotoviteľ sa zaväzuje plniť všetky povinnosti, za splnenie ktorých pri nakladaní s odpadmi zodpovedá Objednávateľ ako pôvodca odpadu v súlade so zákonom o odpadoch a Vyhláškou Ministerstva životného prostredia Slovenskej republiky č. 371/2015 Z. z., ktorou sa vykonávajú niektoré ustanovenia Zákona o odpadoch v znení neskorších predpisov (ďalej len „vyhláška“), a to najmä, nie však výlučne, všetky povinnosti vyplývajúce pre Objednávateľa ako pôvodcu odpadu podľa ust. § 14 Zákona o odpadoch a ako pôvodcu stavebného odpadu podľa ust. § 77 Zákona o odpadoch.

1. Zhotoviteľ je povinný plniť aj všetky prípadné budúce povinnosti, ktoré explicitne, či implicitne vyplývajú, prípadne vyplynú, pre Objednávateľa ako pôvodcu stavebného odpadu a odpadu z demolácií alebo iného odpadu zo zákona o odpadoch.
2. Zhotoviteľ je povinný zabezpečiť roztriedenie, nakládku, prepravu a odovzdanie ostatného a nebezpečného odpadu na ďalšie nakladanie výlučne u osôb oprávnených na nakladanie s odpadmi v zmysle § 14 ods. 1 písm. e) Zákona o odpadoch.
3. V prípade, ak dôjde k vzniku zodpovednosti Objednávateľa ako pôvodcu stavebného odpadu za plnenie povinností v zmysle ust. § 77 zákona o odpadoch a/alebo iných povinností objednávateľa ako pôvodcu odpadu, bude Zhotoviteľ za účelom preukázania plnenia týchto povinností za Objednávateľa povinný Objednávateľovi najneskôr pred začatím realizácie stavebných prác:
	1. predložiť fotokópiu dokumentov potvrdzujúcich, že uvedený odpad bol odovzdaný
4. druhy odpadov, s ktorými bude pri realizácii diela fyzicky nakladať,
5. spôsob nakladania s odpadmi podľa písm. a) u nasledujúceho držiteľa,
6. plánovaný spôsob spracovania odpadov v prvom zariadení na spracovanie odpadov (ak Zhotoviteľ nebude spracovateľom odpadu), alebo

Zhotoviteľ je zároveň povinný Objednávateľovi oznámiť najneskôr do 3 pracovných dní pred nakladaním s odpadom, ktorý vznikne v súvislosti s vykonávaním prác, ktoré sú predmetom plnenia tejto zmluvy:

1. názov a kategóriu odpadov podľa platného katalógu odpadov,
2. spôsob nakladania s odpadmi podľa písm. a) vrátane uvedenia zariadenia, kde budú tieto odpady odovzdané na ďalšie nakladanie s nimi, prípadne ďalšie informácie preukazujúce spôsob nakladania s týmto odpadom.

V prípade, že v súvislosti s vykonávaním prác, ktoré sú predmetom plnenia podľa tejto zmluvy budú realizované aj demolačné práce je Zhotoviteľ povinný:

* najneskôr do 15 pracovných dní pred začiatkom demolačných prác predložiť Objednávateľovi návrh plánu selektívnej demolácie obsahujúci informácie o selektívnom búraní, a to najmä, nie však výlučne, informácie o predpokladaných druhoch odpadov, kategórii odpadov, ich predpokladané množstvo a predpokladaný spôsob, ktorým budú odpady zhodnocované alebo zneškodňované v súlade s Vyhláškou MŽP SR č. 344/2022 Z.z. Súčasťou návrhu plánu selektívnej demolácie bude aj fotodokumentácia objektov,

Informácie Zhotoviteľ oznámi Objednávateľovi písomne alebo mailom na adresu meszaros@agroris.sk tel. č. 0903 550 952. Odpad môže byť odvezený zo stavby (miesta plnenia) až po písomnom (mailom) schválení Objednávateľom. Všetky informácie o vývoze odpadov zo stavby vrátane odsúhlasenia vývozu budú zaznamenané v stavebnom denníku.

Zhotoviteľ sa zaväzuje predložiť potvrdenie o odovzdaní odpadu oprávnenej osobe na ďalšie nakladanie s ním Objednávateľovi do  4 pracovných dní od ich obdržania. Pre potreby tejto zmluvy sa potvrdením o odovzdaní odpadu rozumejú vážne lístky vrátane čestného vyhlásenia o nakladaní s odpadom v súlade so Zákonom o odpadoch, pri nebezpečných odpadoch sa predkladá aj Sprievodný list nebezpečného odpadu.

1. Zhotoviteľ sa zaväzuje pri vykonávaní diela použiť materiály, výrobky a zariadenia v súlade so všeobecne záväznou právnou úpravou a technickými normami platnými a účinnými v čase uzatvorenia tejto zmluvy, ďalej v súlade s touto zmluvou a projektovou dokumentáciou.
2. Zhotoviteľ je povinný bezodkladne odstraňovať akékoľvek znečistenia a poškodenia komunikácií, ku ktorým preukázateľne príde prevádzkou Zhotoviteľa.
3. Zhotoviteľ je povinný pri realizácii diela dodržiavať všetky platné a odporúčané STN, resp. EN a všeobecne záväzné právne predpisy, ktoré sa týkajú jeho činnosti v súvislosti s vykonávaním diela. Pokiaľ porušením týchto predpisov vznikne škoda, hradí ju v plnej výške Zhotoviteľ.
4. Za vyprázdnené stavenisko sa považuje stavenisko upravené na náklady Zhotoviteľa do stavu pred jeho odovzdaním Zhotoviteľovi. O vyprataní staveniska spíšu zmluvné strany protokol. Zhotoviteľ vyprázdni stavenisko a vypratané ho vráti Objednávateľovi najneskôr do termínu uvedeného v bode 1. čl. 5 zmluvy.

**Čl. 10 Zmluvné pokuty**

1. Ak je Zhotoviteľ v omeškaní s riadnym a/alebo včasným vykonaním diela v zmysle článku 5 zmluvy a/alebo s vykonaním bodu 1. čl. 5 zmluvy, a to aj jednotlivo, tak je Zhotoviteľ povinný uhradiť Objednávateľovi zmluvnú pokutu vo výške 0,5% z celkovej ceny diela bez DPH za každý kalendárny deň omeškania. V prípade, ak z dôvodu omeškania Zhotoviteľa (bez zavinenia Objednávateľa) podľa predchádzajúcej vety nebude Objednávateľovi vyplatený alebo bude krátený nenávratný finančný príspevok (ďalej aj ako “NFP“) na projekt „**Rozšírenie výroby kŕmnych zmesí, AGRORIS**,“ financovaný z prostriedkov EPFRV 2014-2022, tak v takom prípade sa zmluvná pokuta v zmysle predchádzajúcej vety navyšuje o výšku nevyplateného alebo kráteného NFP, t. j. v takom prípade sa zmluvná pokuta vypočíta ako súčet sumy nevyplateného alebo kráteného NFP a sumy vypočítanej ako 0,5% z celkovej ceny diela bez DPH za každý kalendárny deň omeškania.
2. V prípade omeškania Zhotoviteľa so začatím odstraňovania vád a a/alebo s odstránením zjavných vád a/alebo s odstránením oprávnene reklamovaných záručných vád v zmysle čl. 11 bod 7. zmluvy, a to aj jednotlivo, je Zhotoviteľ povinný uhradiť Objednávateľovi zmluvnú pokutu vo výške 0,05% z celkovej ceny diela bez DPH za každý kalendárny deň omeškania, za každý jednotlivý prípad omeškania, a to až do doby ich úplného odstránenia.
3. V prípade, že Zhotoviteľ nevyprace stavenisko v súlade s bodom 14. čl. 9 zmluvy a/alebo v lehote určenej dohodou zmluvných strán, tak je Zhotoviteľ povinný zaplatiť Objednávateľovi zmluvnú pokutu vo výške 50,- Eur za každý deň omeškania.
4. Zhotoviteľ vyhlasuje, že považuje výšky zmluvných pokút za primerané, vzhľadom na hodnotu a význam zabezpečovanej povinnosti.
5. Zaplatením zmluvnej pokuty nie je dotknutý nárok na náhradu vzniknutej a preukázanej škody. Zmluvná pokuta sa nezapočítava na náhradu škody.

**Čl.11 Zodpovednosť za vady a záruka**

1. Zhotoviteľ vyhlasuje, že dielo vymedzené v čl. 2 tejto zmluvy bude mať vlastnosti dohodnuté touto zmluvou a uvedené v projektovej dokumentácii diela a v technických normách SR, resp. EÚ a predpisoch, ktoré sa na jeho vyhotovenie vzťahujú ako celok. Zhotoviteľ ručí za to, že zariadenia a materiály dodané pre dielo budú nové a nepoužité. Zhotoviteľ ručí za to, že dielo, jeho časti, materiály, služby sú v súlade s dokumentmi a rozhodnutiami štátnych úradov Slovenskej republiky (vrátane stanovísk Oprávnených právnických osôb, ako napr. Technická inšpekcia, a.s. a pod.), s príslušnými právnymi predpismi a STN, resp. EN.
2. Zhotoviteľ vyhlasuje, že dielo je patentovo bez vád a nevykazuje žiadne právne vady. Ďalej sa Zhotoviteľ zaväzuje, že v prípade, pokiaľ príde zo strany tretej osoby voči Objednávateľovi k uplatneniu nároku na akúkoľvek škodu titulom porušenia práva priemyselného alebo iného duševného vlastníctva a v dôsledku použitia diela dohodnutým a/alebo obvyklým spôsobom, danú škodu v plnom rozsahu nahradí.
3. Zhotoviteľ poskytuje na stavebnú časť diela ako aj na technológie záruku v celkovej dĺžke 36 mesiacov, pričom záručná doba začína plynúť odo dňa písomného odovzdania a prevzatia diela ako celku v zmysle čl. 8 tejto zmluvy.
4. Zhotoviteľ zodpovedá za zjavné vady, v čase odovzdania diela. Zjavné vady, ktoré má dielo v čase odovzdania, musia byť výslovne uvedené v zápise o odovzdaní a prevzatí diela s termínom ich odstránenia.
5. Za vady, ktoré vznikli v záručnej dobe, zodpovedá Zhotoviteľ v rozsahu záruky v zmysle tejto zmluvy.
6. Objednávateľ je povinný prípadnú reklamáciu predmetu plnenia uplatniť bezodkladne po jej zistení písomnou formou do rúk oprávneného zástupcu Zhotoviteľa alebo emailom. Objednávateľ v reklamácii vadu popíše a uvedie požadovaný spôsob a postup jej odstránenia.
7. Zhotoviteľ je povinný začať s odstraňovaním prípadných vád do 48 hodín od písomného uplatnenia reklamácie Objednávateľom u Zhotoviteľa a vady odstrániť bez zbytočného odkladu v termíne písomne dohodnutom s Objednávateľom, ak sa zmluvné strany nedohodnú, tak najneskôr do 10 dní odo dňa uplatnenia písomnej reklamácie Objednávateľom u Zhotoviteľa, a to na vlastné náklady a zodpovednosť,
8. V prípade havarijného stavu je Objednávateľ oprávnený vady odstrániť v nevyhnutnom rozsahu sám alebo ich odstránením poveriť tretiu odborne spôsobilú osobu v cenách pre danú lokalitu, druh prác alebo výrobkov obvyklých. Takto vzniknuté náklady je Zhotoviteľ povinný uhradiť Objednávateľovi do 14 kalendárnych dní odo dňa uplatnenia reklamácie a doručenia príslušnej faktúry vrátane preukázania nutných a účelne vynaložených nákladov na odstránenie reklamovanej vady ako prílohy tejto faktúry. Týmto nie je dotknutý nárok Objednávateľa na náhradu škody.
9. Ak Zhotoviteľ neodstráni oprávnene reklamované vady v termínoch podľa bodu 7. tohto článku, je Objednávateľ oprávnený tieto vady odstrániť sám alebo ich odstránením poveriť tretiu odborne spôsobilú osobu v cenách pre danú lokalitu, druh prác alebo výrobkov obvyklých. Takto vzniknuté náklady je Zhotoviteľ povinný uhradiť Objednávateľovi do 14 dní odo dňa doručenia príslušnej faktúry a preukázaní nutných a účelne vynaložených nákladov na odstránenie oprávnene reklamovanej vady ako prílohy tejto faktúry. Týmto nie je dotknutý nárok Objednávateľa na náhradu škody.
10. Objednávateľ je povinný Zhotoviteľovi umožniť prístup do priestorov, pokiaľ je to potrebné pre možnosť riadneho odstránenia oprávnene reklamovaných vád.
11. Zhotoviteľ sa zaväzuje po celú dobu realizácie diela a po dobu záručnej doby udržovať na svoje náklady dostatočné poistenie ku krytiu rizík spojených s realizáciou diela podľa tejto zmluvy, minimálne však poistenie zodpovednosti vo výške 120% celkovej ceny diela a poistenie diela do výšky 100% celkovej ceny diela.
12. Stavebnomontážne poistenie sa Zhotoviteľ zaväzuje predložiť Objednávateľovi ku dňu začatia s výkonom diela.

**Čl. 12 Podstatné porušenie zmluvy – odstúpenie od zmluvy**

1. Objednávateľ a Zhotoviteľ sú oprávnení odstúpiť od zmluvy v prípade podstatného porušenia zmluvných povinností.
2. Za podstatné porušenie zmluvných povinností na strane Objednávateľa sa považuje:
3. omeškanie s povinnosťou platby ceny diela podľa čl. 3 tejto zmluvy po dobu dlhšiu ako 60 kalendárnych dní.
4. podanie návrhu voči Objednávateľovi na vyhlásenie konkurzu alebo návrhu na povolenie reštrukturalizácie Objednávateľa alebo vyhlásenie konkurzu na majetok Objednávateľa alebo povolenie reštrukturalizácie Objednávateľa a/alebo vstúpenie Objednávateľa do likvidácie.
5. Za podstatné porušenie zmluvných povinností na strane Zhotoviteľa sa považuje najmä:
* omeškanie s plnením termínov uvedených v bode 1. čl. 5 tejto zmluvy o dobu dlhšiu ako 7 dní
* vykonávanie diela v rozpore s touto zmluvou, resp. s príslušnými právnymi predpismi vzťahujúcimi sa na riadne vykonanie diela
* podanie návrhu voči Zhotoviteľovi na vyhlásenie konkurzu alebo návrhu na povolenie reštrukturalizácie Zhotoviteľa alebo vyhlásenie konkurzu na majetok Zhotoviteľa alebo povolenie reštrukturalizácie Zhotoviteľa a/alebo vstúpenie Zhotoviteľa do likvidácie.

Odstúpenie od zmluvy musí byť vykonané písomne, podpísané oprávnenými zástupcami zmluvných strán a doručené druhej strane, pričom účinky odstúpenia nastávajú dňom jeho doručenia.

1. Pokiaľ Objednávateľ odstúpi od zmluvy z dôvodov na strane Zhotoviteľa (bod 3. tohto článku zmluvy), Zhotoviteľ buď okamžite alebo ku dňu stanovenému v oznámení o odstúpení:
	* + - 1. zastaví všetky ďalšie práce s výnimkou tých prác, ktoré môže Objednávateľ špecifikovať v oznámení o odstúpení od zmluvy len za účelom, aby ochránil časť už vykonaného diela
				2. ukončí všetky subdodávateľské zmluvy s výnimkou tých, ktoré sú postúpené Objednávateľovi v znení písm. d) tohto bodu článku 12. zmluvy
				3. odovzdá Objednávateľovi časti diela vykonané Zhotoviteľom k dátumu oznámenia o odstúpení od zmluvy
				4. postúpi Objednávateľovi všetky práva, vlastnícke právo a pohľadávky Zhotoviteľa k dielu a materiálom v stave ku dňu odstúpenia a pokiaľ to Objednávateľ požaduje i ku ktorýmkoľvek subdodávateľským zmluvám uzatvoreným medzi Zhotoviteľom s jeho subdodávateľmi
				5. prenechá Objednávateľovi všetky výkresy, špecifikáciu a iné dokumenty pripravené Zhotoviteľom alebo jeho subdodávateľmi v súvislosti s dielom, v stave ku dňu odstúpenia
				6. umožní Objednávateľovi nechať dokončiť dielo treťou stranou
				7. Objednávateľ môže vstúpiť na stavenisko a vykázať Zhotoviteľa a Objednávateľ môže dokončiť dielo sám alebo prostredníctvom akejkoľvek tretej strany, s čím Zhotoviteľ podpisom tejto zmluvy vyjadruje svoj bezvýhradný súhlas.
2. V prípade odstúpenia od zmluvy ktoroukoľvek zo zmluvných strán, Zhotoviteľ poskytuje záruku za činnosti vykonané podľa tejto zmluvy do dňa doručenia odstúpenia druhej zmluvnej strane.
3. Zhotoviteľ berie na vedomie a súhlasí, že verejné obstarávanie projektu podľa tejto zmluvy podlieha kontrole zo strany Pôdohospodárskej Platobnej Agentúry. Zmluvné strany sa dohodli, že v prípade  zápornej správy z kontroly  verejného obstarávania je Objednávateľ oprávnený od zmluvy odstúpiť a táto zmluva sa zruší. Zhotoviteľ má nárok na zaplatenie vykonanej časti diela ku dňu zrušenia zmluvy. Zároveň Zhotoviteľ vyhlasuje a ubezpečuje Objednávateľa, že si z dôvodu zrušenia zmluvy neuplatní u Objednávateľa žiadny nárok na prípadnú vzniknutú škodu alebo ušlý zisk.

**Čl. 13 Nebezpečenstvo škody na veci, vlastníctvo veci, iné nebezpečenstvo**

1. Zhotoviteľ vyhlasuje, že pre výkon činností spojených s riadnou realizáciou diela podľa čl. 2 tejto zmluvy jeho zamestnanci spĺňajú odbornú spôsobilosť podľa platných príslušných vyhlášok a noriem SR, resp. EÚ.
2. Zhotoviteľ je zodpovedný za starostlivosť o dielo alebo akúkoľvek jeho časť až do okamihu podpisu protokolu o prevzatí diela bez vád a nedorobkov oprávnenými zástupcami zmluvných strán a odstráni na svoje vlastné náklady škody, ktoré môžu vzniknúť na diele alebo jeho časti z akéhokoľvek dôvodu a kedykoľvek v tejto dobe. Zmluvné strany sa dohodli, že nebezpečenstvo škody na veci nesie Zhotoviteľ až do okamihu jeho riadneho dokončenia a písomného prevzatia diela ako celku Objednávateľom v zmysle čl. 8 tejto zmluvy.
3. Zhotoviteľ zodpovedá za všetky preukázané škody, ktoré vzniknú v dôsledku vykonávania diela Zhotoviteľom tretím osobám a Objednávateľovi.

### **Čl. 14 Vyššia moc**

1. Ak Zhotoviteľ nemôže splniť svoje záväzky pre vopred nepredpokladané skutočnosti, ktoré sa nepodarí ovplyvniť jemu, alebo jeho dodávateľom, napr., vojna, zásah vyššej moci, vnútorné nepokoje, prírodné katastrofy, štrajky s výnimkou štrajkov u Zhotoviteľa alebo jeho dodávateľov, tak termín plnenia sa posúva o primerane danú dobu. Za prípad vyššej moci sa nepovažuje neplnenie povinností subdodávateľov Zhotoviteľa či už z dôvodov na ich strane a/alebo z dôvodov vyššej moci.
2. Ak bude Zhotoviteľovi znemožnené splnenie jeho povinností vyskytnutím sa vyššej moci po dobu viac ako 2 mesiace, môže Zhotoviteľ od zmluvy odstúpiť. To isté právo má aj Objednávateľ, ak sa vykonanie diela v dôsledku posunutia termínu stalo bezpredmetným. Odstúpenie od zmluvy musí byť písomné, podpísané oprávneným zástupcom odstupujúcej strany a doručené druhej zmluvnej strane. Doručením nastávajú účinky odstúpenia. Zmluvné strany si vysporiadajú prípadné vzájomné nároky do 45 dní odo dňa doručenia odstúpenia.
3. Dovolať sa nemožnosti plnenia v dôsledku vyššej moci v zmysle bodu 1. tohto článku môže len zmluvná strana, ktorá skutočnosť napĺňajúca znaky vyššej moci druhej zmluvnej strane písomne oznámila bezodkladne potom, čo tieto skutočnosti zistila.
4. Zmluvné strany sa dohodli, že v prípade stavu epidémie, resp. pandémie sa Zhotoviteľ nemôže dovolať nemožnosti splnenia svojich záväzkov, ibaže Zhotoviteľ Objednávateľovi preukáže, že v dôsledku štátom prijatých opatrení a výslovného zákazu uloženého Zhotoviteľovi, resp. jeho subdodávateľom zo strany príslušných štátnych orgánov nemôže objektívne splniť svoje povinnosti ani za sťažených podmienok a/alebo s väčšími nákladmi a/alebo s pomocou (prostredníctvom) inej osoby a Zhotoviteľ nemá inú možnosť na zabezpečenie splnenia jeho povinností a zároveň Zhotoviteľ preukáže, že prijal a vykonal všetky potrebné opatrenia pre zamedzenie a/alebo odvrátenie dôsledkov stavu epidémie resp. pandémie majúce vplyv na jeho činnosti, ktoré sú predmetom plnenia tejto zmluvy, a tak sám nespôsobil nemožnosť plnenia. Zhotoviteľ sa nemôže dovolávať nemožnosti plnenia svojich povinnosti podľa prvej vety tohto bodu zmluvy, ak stav epidémie resp. pandémie bol vyhlásený, resp. ho bolo možné s prihliadnutím na všetky okolnosti predpokladať v čase uzavretia zmluvy resp. v čase rokovania o zmluve a zmluvných podmienkach.
5. Nemožnosť plnenia a dôvody podľa prvej vety tohto bodu zmluvy je Zhotoviteľ povinný Objednávateľovi písomne oznámiť bezodkladne potom, čo tieto skutočnosti zistil, najneskôr však do 4 dní. Spolu s oznámením Zhotoviteľ predloží Objednávateľovi i všetky relevantné dokumenty preukazujúce nemožnosť plnenia podľa tohto bodu zmluvy. Za takéto dokumenty sa nepovažujú vyhlásenia poskytnuté Zhotoviteľom, či jeho subdodávateľmi. Zhotoviteľ je povinný Objednávateľa informovať o predpokladanej dobe nemožnosti plnenia jeho povinností. V prípade, že bude Zhotoviteľovi znemožnené splnenie jeho povinností vyskytnutím sa okolností podľa tohto bodu zmluvy po dobu viac ako 2 mesiacov, Objednávateľ je oprávnený uplatniť postup podľa bodu 2. tohto článku zmluvy.
6. V prípade nemožnosti plnenia subdodávateľov Zhotoviteľa z dôvodov uvedených v bode 4. tohto článku zmluvy sa použije toto ustanovenie primerane.

### **Čl.15 Ďalšie ustanovenia**

1. Zamestnanci Zhotoviteľa sú povinní pri vykonávaní prác dodržiavať a rešpektovať všetky právne predpisy ako aj interné predpisy Objednávateľa upravujúce bezpečnosť a ochranu zdravia pri práci a požiarnu ochranu. Pokiaľ porušením týchto predpisov vznikne škoda, hradí ju v plnej výške Zhotoviteľ. S internými predpismi Objednávateľa budú preukázateľne oboznámení pred začatím prác oprávneným zamestnancom Objednávateľa. Pri spolupôsobení zamestnancov oboch zmluvných strán na jednom pracovisku je za nich zodpovedná každá strana samostatne.
2. V prípade, že práce vykonávajú dvaja a viac zamestnancov Zhotoviteľa naraz, je Zhotoviteľ povinný písomne určiť vedúceho pracovnej skupiny, ktorý bude zodpovedný za výkon prác a koordináciu výkonu s oprávneným zamestnancom Objednávateľa.
3. Za úpravu objektov a teritória, použitých pre účely realizácie diela podľa tejto zmluvy, od zvyškového materiálu vzniknutého pri plnení diela a za jeho odvoz zodpovedá Zhotoviteľ.
4. Je zakázané zamestnancom Zhotoviteľa ako aj zamestnancom subdodávateľov pohybovať a zdržiavať sa mimo staveniska.
5. Zhotoviteľ pred začatím vykonávania diela predloží Objednávateľovi menný zoznam zamestnancov s uvedením:

- mena a priezviska

* čísla občianskeho preukazu

Tieto údaje budú slúžiť pre vystavenie povolenia vstupu na stavenisko Objednávateľa.

1. Zhotoviteľ súhlasí, že oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči Zhotoviteľovi kontrolu/audit obchodných dokumentov a vecnú kontrolu v súvislosti s realizáciou diela a Zhotoviteľ je povinný poskytnúť súčinnosť v plnej miere. Zhotoviteľ zabezpečí písomný súhlas so svojimi subdodávateľmi s podmienkou tohto bodu.
2. Zhotoviteľ sa zaväzuje byť riadne zapísaný v registri partnerov verejného sektora po celú dobu trvania tejto Zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len ako „Zákon o RPVS“). Zhotoviteľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po celú dobu trvania subdodávateľskej zmluvy, ak im taká povinnosť vyplýva zo Zákona o RPVS. Zhotoviteľ je povinný na požiadanie objednávateľa predložiť všetky zmluvy so svojimi subdodávateľmi.

###  **Čl.16 Záverečné ustanovenia**

1. V prípade rozporu medzi ustanoveniami tejto zmluvy a jej prílohami, platí, že ustanovenia tejto zmluvy majú prednosť pred ustanoveniami jej príloh.
2. Zmluvné strany sa dohodli na náhradnom doručovaní písomností určených druhej zmluvnej strane, a to aj pre prípady, ak doporučená zásielka obsahuje právny úkon smerujúci k zmene alebo zániku zmluvného záväzku. Na základe dohody o náhradnom doručovaní sa za doručenú považuje písomnosť zaslaná doporučenou poštou na adresu sídla adresáta, a to márnym uplynutím úložnej lehoty na pošte, alebo dňom jej vrátenia druhej zmluvnej strane, ak je písomnosť vrátená z dôvodu jej nedoručiteľnosti, alebo odmietnutia prevziať zásielku.
3. Ak niektoré ustanovenia tejto zmluvy sú alebo sa stanú neplatnými a/alebo nevykonateľnými, ostáva nedotknutá platnosť alebo vykonateľnosť ostatných časti zmluvy. Zmluvné strany sa pre tento prípad dohodli nahradiť neplatné resp. nevykonateľné ustanovenia platnými a vykonateľnými, ktoré čo najlepšie dosahujú zamýšľaný účel.
4. Právne vzťahy, neupravené touto zmluvou, sa riadia príslušnými ustanoveniami Obchodného zákonníka SR v platnom znení a podporne súvisiacich právnych predpisov platných na území Slovenskej republiky.
5. Spory vzniknuté z a/alebo v súvislosti s touto zmluvou budú riešené pred súdmi SR v zmysle Zákona č. 160/2015 Z. z. Civilný sporový poriadok v platnom znení.
6. Táto zmluva je vyhotovená v štyroch rovnopisoch, z toho dva rovnopisy sú vyhotovené pre Objednávateľa a dva rovnopisy pre Zhotoviteľa.
7. Zmluva nadobúda platnosť a účinnosť dňom podpísania oprávnenými zástupcami zmluvných strán.
8. Neoddeliteľnou súčasťou tejto zmluvy sú jej prílohy so záväznosťou podľa nasledovného poradia:

Príloha č. 1: Rozpočet/Ocenený Výkaz výmer Zhotoviteľa a Ocenenie technickej špecifikácie technológie

Príloha č. 2: Poistná zmluva zodpovednosti za škodu Zhotoviteľa – fotokópia príslušnej časti PZ – predkladá len úspešný uchádzač

Príloha č. 3: Poistná zmluva – stavebnomontážne poistenie do výšky ceny diela, čl.3, bod 1. Zmluvy o dielo - predkladá len úspešný uchádzač

Príloha č. 4: Vecný a časový harmonogram realizácie prác - predkladá len úspešný uchádzač

Príloha č. 5: Údaje o subdodávateľoch

V ........................ dňa ............. V ........................ dňa .............

.............................................. ...............................................

Ing. Ildiko Hroncová, konateľ

AGRORIS s.r.o.

Príloha č. 5 Údaje o subdodávateľoch

1. Zhotoviteľom predložený zoznam subdodávateľov obsahuje identifikačné údaje, predmet subdodávky a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Zhotoviteľ ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje. Až do splnenia všetkých záväzkov vyplývajúcich z tejto Zmluvy je zhotoviteľ povinný oznámiť objednávateľovi akúkoľvek zmenu údajov o subdodávateľovi.
2. Zhotoviteľ je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie Zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho ktorá udalosť nastane skôr), je zhotoviteľ povinný oznámiť objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť zhotoviteľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia všetkých záväzkov vyplývajúcich z tejto Zmluvy je zhotoviteľ povinný oznámiť objednávateľovi akúkoľvek zmenu údajov o novom subdodávateľovi.

**ZOZNAM SUBDODÁVATEĽOV**

Dolu podpísaný zástupca uchádzača týmto vyhlasujem, že pri  plnení vyššie uvedenej zákazky/zmluvy:

Názov projektu: Rozšírenie výroby kŕmnych zmesí, AGRORIS, s.r.o.

Názov zákazky: Rozšírenie výroby kŕmnych zmesí, AGRORIS, s.r.o.

**NEBUDEM VYUŽÍVAŤ SUBDODÁVKY A CELÉ PLNENIE ZABEZPEČÍM SÁM** \*

*\*Nehodiace sa prečiarknuť*

**BUDEM VYUŽÍVAŤ SUBDODÁVKY** **A NA TENTO ÚČEL UVÁDZAM údaje o subdodávateľoch\*:**

*\*Nehodiace sa prečiarknuť*

**Subdodávateľ č. 1**

**Obchodné meno: ......................**

Sídlo: ......................

Zastúpený: ......................

Adresa pobytu: ......................

Zapísaný: ......................

IČO: ......................

DIČ: ......................

Tel.č.: ......................

e-mail: ......................

**Predmet subdodávky:** ......................

**Podiel subdodávky v %:** ......................

*v prípade viacerých subdodávateľov doplňte vyššie uvedené údaje pre každého subdodávateľa*

*V ……………….…….., dňa ....................* ...................................................................

[*uviesť miesto a dátum podpisu*][*vypísať meno, priezvisko a funkciu*

 *oprávnenej osoby uchádzača*]

 *podpis + pečiatka (ak sa používa)*